Държавен вестник, бр. 34, 2018 г., стр. 53

БРОЙ  34	
Д Ъ Р Ж А В Е Н  В Е С Т Н И К 	
СТР.  53  
,
където:
AR е годишният риск (резултат);
#… – броят на…;
DD – опасните неизправности;
MaD – значителните неизправности;
MiD – незначителните неизправности;
C – контролните действия (крайпътни тех-
нически проверки или периодични и добро-
волни прегледи за проверка на техническата 
изправност).
Годишният риск се използва за оценка на 
развитието на дадено предприятие във времето.
Класификацията на предприятията (превозни-
те средства), базирана на общата степен на риска, 
се извършва така, че да се постигне следното 
разпределение сред изброените предприятия 
(превозни средства):
 – < 30 % – малък риск;
 – 30 % – 80 % – среден риск;
 – > 80 % – висок риск.“
§ 14. Наредбата влиза в сила от 20 май 
2018 г. с изключение на § 9 относно чл. 19а, 
който влиза в сила от 20 май 2019 г.
Министър:  
Ивайло Московски
3888
КОМИСИЯ ЗА ФИНАНСОВ 
НАДЗОР
НАРЕДБА № 59  
от 4 април 2018 г.
за функциите и задълженията на звената, 
службите и лицата, осъществяващи управле-
ние на риска, вътрешен контрол и вътрешен 
одит в пенсионноосигурителните дружества
Чл. 1. С наредбата се уреждат функциите и 
задълженията на звената, службите и лицата, 
осъществяващи управление на риска, вътрешен 
контрол и вътрешен одит в пенсионноосигу-
рителните дружества.
Чл. 2. Звеното за управление на риска:
1. установява, измерва, наблюдава и участва 
при управлението на рисковете (поотделно, в 
целостта им и в техните взаимозависимости), 
на които са изложени пенсионноосигурител-
ното дружество и управляваните от него фон-
дове, включително в резултат на дейността на 
външни изпълнители, на които дружеството 
е възложило осъществяването на определени 
дейности по допълнително пенсионно осигу-
ряване и свързаните с тях дейности;
2. разработва правилата за управление на 
рисковете, свързани с дейността на пенсион-
ноосигурителното дружество и управляваните 
от него фондове, и ги представя за приемане 
от управителния орган на дружеството;
3. извършва преглед на правилата по т. 2 
поне веднъж годишно и предлага промени в 
тях при необходимост;
4. подпомага управителния орган и ком-
петентните звена на дружеството при опре-
делянето на допустимото ниво на риска при 
инвестиране на средствата на фондовете за 
допълнително пенсионно осигуряване, на 
собствените средства на дружеството и на 
формираните в дружеството и фондовете 
резерви и участва при разработването на ин-
вестиционните политики и на други вътрешни 
документи, които имат съществено отражение 
върху изложеността на риск на дружеството 
и фондовете, или изразява становища по тях;
5. разработва модели за количествено 
измерване най-малко на лихвения риск, ва-
лутния риск, ценовия риск, кредитния риск, 
ликвидния риск, концентрационния риск и 
риска при хеджиращи сделки и определя 
граничните стойности на наблюдаваните и 
измервани видове рискове;
6. определя набора от данни за наблюдение 
на рисковете по т. 1 и прилагането на моделите 
по т. 5 и периодичността на предоставяне на 
информацията за тях;
7. във връзка с идентифицирането, наблю-
дението и управлението на риска изисква при 
необходимост допълнителна информация от 
компетентните звена на дружеството и/или 
външните изпълнители, на които е възложе-
но осъществяването на определени дейности 
по допълнително пенсионно осигуряване и 
свързаните с тях дейности;
8. текущо анализира информацията за 
рисковете и тяхното състояние, включително 
чрез съпоставка с предвидените количествени 
показатели;
9. уведомява компетентните звена на дру-
жеството за резултатите от текущия анализ 
по т. 8 и им оказва съдействие при изпълне-
ние на действията по управление на риска в 
рамките на своята компетентност;
10. незабавно уведомява компетентните 
звена на дружеството и управителния орган, 
когато установи прекомерна изложеност на 
риск;
11. изготвя месечни отчети за риска и 
неговото управление до управителния орган 
и компетентните звена и комитети на дру-
жеството;
12. дава писмени препоръки за предотвра-
тяване или ограничаване на проявлението на 
рисковете и за отстраняване на последиците 
от настъпили неблагоприятни събития;
13. анализира ефективността на предпри-
етите действия по управление на риска и на-
блюдава изпълнението на дадените препоръки;
14. води регистър на рисковете, който 
включва най-малко следното: